Capitala iese din scenariul roșu. Incidenţa a scăzut sub 3 la mie.
Incidenţa în Bucureşti a scăzut sub pragul de 3 la mie, pentru prima dată în ultimele 2 luni. Sub acest prag, școlile și grădinițele pot funcționa cu prezență fizică, indiferent de gradul de vaccinare a personalului didactic.
Incidenţa cazurilor de Covid în Capitală a scăzut miercuri sub 3 la mia de locuitori, pentru prima dată de la sfârşitul lunii septembrie. Potrivit DSP Bucureşti, incidenţa în Capitală este miercuri de 2,87 la mie, în scădere faţă de marţi, când a fost raportată o rată de 3,04.Ultima dată când incidenţa în Bucureşti a fost mai mică de 3 la mie a fost în 29 septembrrie, când era înregistrată o incidenţă de 2,91.Cea mai mare rată a fost înregistrată pe 22 octombrie – 16,54, iar de atunci este în continuă scădere.